Period: Old Babylonian
Genre: Literary
Transliteration:
<SURFACE>
...kalam teš₂-a mi-ni-ib...
...e₂-gal im-sig₁₀-sig₁₀
...saŋ gig₂ tuš-a-ba ni₂ ul₄-la bi₂-ib₂-te
...ki-šub-ba-bi ki-en-gi-ra bi₂-ib-ŋar
...niŋ₂-daŋal-ba iri ba-an-gul uŋ₃-e ni₂ bi₂-in-te
urim₅{ki}ma hul-ŋal₂ im-ši <unk> sipad zid ba-ra-ab-e₃
sipad zid ur{d}namma ba-ra-ab-e₃ sipad zid ba-ra-ab-e₃
an-ne₂ inim kug-ga du₃-a mu-un-kur₂ šag₄ <unk>...sug₄-ga-am₃
{d}en-lil₂-le nam tar-ra du₃-a šu lul...
{d}nin-mah-e...<unk> na a-nir mu-un-ŋa₂-ŋa₂
{d}en-ki-ke₄ {ŋiš}ig gal eridug{ki}ga gu₂-bi ba-an-gi₄
{d}nu-dim₂-mud itima{ma}a-ka ba-an-kur₉ šag₄-ka-tab-ba ba-an-nu₂
inim...an-na-ka {d}nanna si-un₃-na saŋ-ki ba-da-ni-in-gid₂
{d}utu an-na nu-um-ed₂-e ud-de₃ i-si-iš im-la₂
ama dumu-ni-še₃ hul til₃-la-e
ama lugal-la kug {d}nin-sumun₂-na a šag₄-ŋu₁₀ im-me
nam ur{d}namma mu-un-tar-ra-še₃
mu sipad zid ba-ra-ab-e₃-a-še₃
sila daŋal ki-a-ne-di ŋal₂-la-ba er₂ gig i₃-še₈-še₈
nam-lu₂-ulu₃...li-bi...u₃ dug₃ nu-mu-un-ku-ku
i-lu sipad zid ba-dab₅-ba-na ud mi-ni-ib-zal-e
a-eštub id₂-da de₂-a-bi ku₃-ŋal₂-bi ba-sig₉
...a-gar₃-re mu₂-a-bi zi kalam-ma ba-su
...gana₂ zid-de₃ gub...ni mu-na-ab-tur-re
...urim₂{ki}ta eg₂ pa₅ ba-da-an-kar
<unk>...<unk>...ki bi₂-in-tag
umuš...kalam-ma...im-ma-an-de₂ u₂ nir-ŋal₂ ba-sug₄
edin-edin-e u₂...nu-mu-un-mu₂ u₂-a-nir ba-an-mu₂
ab₂-e...mu-un...tur₃...bi ba-gul
amar...mur gig-ga-bi im-ša₄
sipad kug-zu...<unk>...a₂...
me₃...<unk> <unk> <unk> ba-da-ab-tab-e
lugal ka-mud-ŋal₂ ki-en-gi-ra...
ur{d}namma ka-mud-ŋal₂...unken-na
mas-su ki-en-gi-ra-ke₄...tur₅-ra-am₃
šu-ni dab₅-ba nu-mu-un-dab₅ in-nu₂ tur₅-ra-am₃
...nu-um-un-da-dib i₃-nu₂ tur₅-ra-am₃
...<unk>...<unk>...saŋ <unk> ba <unk>
sipad zid lugal ŋiri₂ gal ki-en-gi-ra-ke₄
...lugal kalam-ma-ke₄ e₂-sumur-ra ba-an-te
...im-te ur{d}namma e₂-zu₂-ra-ah-a...kur₉
saŋ-kug-ŋal₂ e₂-gal-a-na i₃-nu₂
ur{d}namma lu₂ erin₂-e ki aŋ₂-ŋa₂ gu₂ nu-mu-un-da-zig₃-ge
igi-ŋal₂...i₃-nu₂ ŋiš-la₂-bi im <unk>
teš₂ kalam-ma-ka ba-šub{ub} hur-saŋ-gin₇ ba-gul
tir...im-ma-sug₄ me-dim₂-bi ba-kur₂
{ŋiš}taškarin-gin₇...giŋ₄ mu-ni-in-ŋar-re-eš
{ŋiš}erin duru₅-gin₇...nu₂-a mu-ni-in-bal-bal-e-ne
ki-nu₂ nitalam-a-ni...u₁₈-lu-da ba-da-dul
šeš-a-ni-da dam-a-ni-gin₇ gu₂-da am₃-mi-ib-la₂
ud dug₄-ga-ni sa₂ mu-ni-ib-dug₄ a-la-na ba-ra-e₃
sizkur₂ niŋ₂ dug₃-ga la-ba-an-tag-ge šu gig...
kadra-ni {d}a-nun-na-ke₄-ne inim...
an muš₃-am₃...la-ba-e-gub ud-bi la-ba-ni-ib-si
inim {d}en-lil₂-la₂ dug₄-ga-še₃ ur₅ zi-zi la-ba-ŋal₂
...ki ba-aŋ₂-ŋa₂-bi igi-ŋal₂-bi ba-kur₂
...la lu₂ nu-zu-u₃-e-ne i-im-bal-bal-e-ne
a-gin₇ ki-lul-la ur{d}namma dug gaz-gin₇ a-ba-ni-in-taka₄-aš
...a-ni <unk> sir₂-da-gin₇ gal-bi im-ši <unk>
...nu-ŋa₂-ŋa₂-a niŋ₂ šag₄-ge šu nu-gid₂-i im-me
...ur{d}namma me-li-e-a nam-ŋu₁₀
a-ra-li ki saŋ-ki kalam-ma-še₃
ur{d}namma dumu {d}nin-sumun₂-ka hi-li-na ba-da-de₆
erin₂ lugal-da i₃-re₇-eš-a er₂ mu-da-ab-us₂-e
dilmun{ki}gin₇ kur ki nu-zu-na {ŋiš}ma₂-bi ba-da-ab-su
<unk> <unk> <unk> <unk> <unk> <unk> ba-da-ab-kud
{ŋiš}ŋisal {ŋiš}gi-muš {ŋiš}zi-gan ŋal₂-la-bi gu₂-guru₅ ba-ab-dug₄
{ŋiš}...na <unk> ba-da-tab {ŋiš}saŋ-kul-bi ba-kud
{ŋiš}...<unk> <unk> <unk> <unk> ba-da-ŋar sahar sis-a ba-gub
lugal...ba-da-dur₂-ru anše ki mu-un-di-ni-ib-tum₂
ur{d}namma...anše-ni ba-da-dur₂-ru anše ki mu-un-di-ni-ib-tum₂
ŋiš...kalam-ma-ke₄ ba-da-bal teš₂ kalam-ma ba-kur₂
kaskal...in-di₃ sug₄-ga-am₃
...{ŋiš}gigir ba-da-šu₂ har-ra-an im-ma-da-suh₃ šu nu-um-ma-ni₁₀-ni₁₀
...{ŋiš}gigir ba-da-šu₂ har-ra-an im-ma-da-suh₃ šu nu-um-ma-ni₁₀-ni₁₀
i₃-du₈ gal kur-ra 7(diš)-bi niŋ₂-ba ba-ab-šum₂-mu
lugal mu tuku ba-ug₅-ge-eš-a
išib lu₂-mah nin-diŋir ug₅-ga maš₂-e ba-dab₅-ba
lugal ŋen-na-ni uŋ₃ mu-un-zu-uš kur-ra za-pa-aŋ₂ mu-un-ŋar
ur{d}namma ŋen-na-ni uŋ₃ mu-un-zu-uš kur-ra za-pa-aŋ₂ mu-un-ŋar
lugal-e gud im-ma-ab-gaz-e udu im-ma-ab-šar₂-re
ur{d}namma ŋišbun gal-gal-la ba-ši-in-dur₂-ru-ne-eš
u₂ kur-ra sis-am₃ a kur-ra mun₄-na-am₃
sipad zid ŋarza kur-ra-ke₄ šag₄-ga-ni mu-un-zu
lugal-e nidba kur-ra-ke₄ ŋiš im-ma-ab-tag-ge
ur{d}namma nidba kur-ra-ke₄ ŋiš im-ma-ab-tag-ge
gud du₇ maš₂ du₇ udu niga en-na ab-lah₄-a
{ŋiš}mitum₂ {ŋiš}pan gal e₂-mar-uru₅ {ŋiš}gag-pan ŋiri₂ zu₂ galam
{kuš}lu-ub₂ gun₃-a ib₂-ba ŋal₂-la-ba
{d}nergal {d}en-lil₂ kur-ra-ra
sipad ur{d}namma-ke₄ e₂-gal-a-na ŋiš im-ma-ab-tag-ge
ŋiš-gid₂-da {kuš}lu-ub₂ dag-si ak-a i-mi-tum piriŋ an-na
{kuš}gur₂₁{ur₃} ki us₂-sa a₂ nam-ur-saŋ-ŋa₂
za-ha-da niŋ₂ ki aŋ₂ {d}ereš-ki-gal-la
{d}gilgameš₃ lugal kur-ra-ke₄
sipad ur{d}namma-ke₄ e₂-gal-a-na ŋiš im-ma-ab-tag-ge
...keše₂-da i₃ ba-ni-in-de₂-a bur šaŋan šu du₇-a
tug₂ dugud {tug₂}zulumhi {tug₂}pala₃ nam-nin-a
...<unk> dalla me kur-ra
{d}ereš-ki-gal ama {d}nin-a-zu-ra
sipad ur{d}namma-ke₄ e₂-gal-la-na ŋiš im-ma-ab-tag-ge
udu...gal kur...
ŋidru kug-sig₁₇ nam-en-na šu za-gin₃-še₃...
{d}dumu-zid dam ki aŋ₂ {d}inana-ra
sipad ur{d}namma-ke₄ e₂-gal-la-na ŋiš im-ma-ab-tag-ge
...kug-sig₁₇ kug-babbar...
...{na₄}za-gin₃ ba-da-ra...
...
gi₁₆-sa šu du₇-a har kug-sig₁₇ ma₂-gur₈ <unk>...sig₁₀-ga
{na₄}gug kug niŋ₂ gaba diŋir-re-e-ne
{d}nam-tar lu₂ nam tar-tar-ra-ra
sipad ur{d}namma-ke₄ e₂-gal-a-na ŋiš im-ma-ab-tag-ge
dub-šen šu...niŋ₂-nam irigal-a-ke₄
{ŋiš}kirid kug...šu tag-ga {ŋiš}ga-rig₂ nam-munus-a
{d}huš-bi-sag₉ dam {d}nam-tar-ra-ra
sipad ur{d}namma-ke₄ e₂-gal-a-na ŋiš im-ma-ab-tag-ge
{ŋiš}niŋ₂-šu umbin...bi kug-sig₁₇-ta gun₃-a
anše <unk> {anše}niskum...
anše ur₂ gun₃-gun₃...
sipad mu₆-sub₃ <unk>...ab-us₂-e
šul ur-saŋ {d}nin-ŋiš-zid-da-ra
sipad ur{d}namma-ke₄ e₂-gal-a-na ŋiš im-ma-ab-tag-ge
{na₄}kišib za-gin₃ ba-da-ra i₃-la₂-a
tu-di-da kug-sig₁₇ kug-babbar saŋ-bi alim-ma
{d}dim₃-pi-me-kug-ge zag-ga-na gub-bu-ne mu-na-ab-šum₂-mu...
{tug₂}saŋšu ŋeštug₂ mah lu₂ zu ŋiš-nu₁₁-gal
gi-dub-ba zag-bar-ra niŋ₂ nam-dub-sar-ra-ke₄
eš₂-gana₂ za-gin₃ gi-1(diš)-nindan...
nitalam-a-ni...
...
...<unk> <unk>...
...gal kur-ra...mu-na-da-ab-šum₂-mu
...nidba kur-ra-ke₄ si bi₂-in-sa₂-a-ta
...nidba kur-ra-ke₄ si bi₂-in-sa₂-a-ta
...irigal-la-ke₄-ne
...šu₂-ke₄-ne
ur{d}namma barag gal kur-ra-ke₄ mu-ni-ib-tuš-u₃-ne
kur-ra ki-tuš mu-na-ŋa₂-ŋa₂-ne
inim dug₄-ga {d}ereš-ki-gal-la-ka-ta
erin₂ {ŋiš}tukul...en-na ba-ug₅-ga
lu₂ nam-tag-ga en-na ba-zu...a
lugal-la šu-ni-še₃ im-ma-ab-šum₂-mu-ne
ur{d}namma ki-bi-še₃...eš <unk>...
šeš ki aŋ₂-ŋa₂-ni...
e-ne di kur-ra i₃-kud-de₃ ka-aš kur-ra i₃-bar-re
ud 7(diš) ud 1(u)-am₃ ba-zal-la-ba
lugal-ŋu₁₀ i-si-iš ki-en-gi-ra-ke₄ sa₂ nam-ga-mu-ni-ib-dug₄
ur{d}namma i-si-iš ki-en-gi-ra-ke₄ sa₂ nam-ga-mu-ni-ib-dug₄
bad₃ urim₂{ki}ma nu-mu-un-til-la-ni
e₂-gal gibil na-mu-un-du₃-a-ni nu-mu-un-hul₂-hul₂-la-ni
sipad-de₃ e₂-a-ni saŋ li-bi₂-in-ak-ni
dam-a-ni ur₂-ra-na a-la nu-mu-un-gi₄-a-ni
dumu-ni dub₃-ba-na li-bi₂-in-peš-a-ni
nin₉ di₄-di₄ nu-mu-un-buluŋ₃-buluŋ₃-e-ne hi-li nu-mu-un-til-a-ni
lugal-ŋu₁₀ šag₄-ga-ni im-si er₂ gig...
sipad zid i-lu niŋ₂-me-ŋar ni₂-te-na...
ŋe₂₆-e niŋ₂ ne-e ba-ak-a-ŋu₁₀
diŋir-re-ne-er mu-ne-gub-bu-nam ki-ur₃ mu-ne-ŋal₂
...he₂-ŋal₂-la pa mu-ne-e₃-a
ŋiš-nu₂ u₂ za-gin₃ barag₂-ga-ba gi₁₆-sa mu-ne-ŋar-ra-ŋu₁₀
diŋir ki-ŋa₂ la-ba-e-gub šag₄-ŋu₁₀ la-ba-ni-ib-sed
...niŋ₂ ŋiškim sag₉-ga-ŋu₁₀ an-gin₇ mu-ne-su₃-ud
...ud-da gub-ba sa₂-a-ŋa₂ a-na šu ba-ni-ti
ŋi₆-da gub-ba u₃ nu-ku-ŋa₂-a ud im-ma-ni-til
...im an-ta šeŋ₃-ŋe₂₆-gin₇
...šeg₁₂ urim₂{ki}ma-še₃ šu nu-um-ma-ni₁₀-ni₁₀
a₂-še nitalam-ŋu₁₀ nu-mu-un-su-am₃
...a-nir niŋ₂ gig-ga-a ud mi-ni-ib-zal-zal-e
usu ŋal₂-la-ŋu₁₀ ni₂-ba til-la...
ur-saŋ-me-en šu nam-tar-ra...a gig...
am-gin₇...<unk> šub-ba-ŋu₁₀ dug₃ la-ba...
gud mah-gin₇...sis-ŋa₂...
{ŋiš}isimu₃{sar}gin₇...kug-ga ba-ši...
anše-gin₇ <unk>...sag₉-ga-ŋu₁₀-še₃ ba-ug₅-ge...
nitalam...ŋu₁₀ ma-ab-hul ši-in <unk> ra...
i-lu a-nir niŋ₂ gig-ga-a ud mi-ni-ib-zal-zal-e
udug sag₉-ga-ni bar-ta ba-da-gub
...sag₉-ga-ni saŋ-ŋa₂-na li-bi₂-in-ha-za
{d}nin-sumun₂-na-ke₄ a₂ mah-a-ni saŋ-ŋa₂-na li-bi₂-in-ge-en
{d}nanna en {d}dil-im₂-babbar šu-ta nu-un-ri
{d}en-ki lugal eridug{ki}ga...ra ba-ra-ta-an-e₃
<unk> <unk> a-ni im-ma-ni-in-si-ig inim šu nu-mu-un-di-ni-ib-gi₄
{ŋiš}ma₂-gin₇ tum₉ sumur-ra ba-ra-ab-dirig {ŋiš}dimgul nu-mu-na-kalag
anše edin-na-gin₇ pu₂ hul ba-an-tum₂-mu-da šu dugud lu₂ mu-un-ŋar
piriŋ-gin₇ a <unk> ub-ba ba-šub-ba en-nu lu₂ mu-un-du₃
ur-gin₇ {ŋiš}az-la₂-e mu-un-dab₅ me-a lu₂ mu-un-ŋar
{d}utu di...ŋiš nu-um-mi-in-la₂ a lugal-ŋu₁₀ mu-un-si
tigi a-da-ab gi-gid₂ za-am-za-am-ŋu₁₀ a-nir-ra mu-da-an-kur₉
ŋiš-gu₃-di e₂ nam-nar-ra-ka zag e₂-ŋar₈-e i-ni-in-us₂
{ŋiš}gu-za hi-li-bi nu-mu-til-la-ŋu₁₀
sahar pu₂-saŋ-ŋa₂-ka lu₂...
ŋiš-nu₂ ki-nu₂ <unk> bi...
edin bar sug₄-ga-ka lu₂ im-mi-in-nu₂-u₃-da
me-li-e-a dam-ŋu₁₀ er₂-ra dumu-ŋu₁₀ a-nir-ra
lu₂ niŋ₂ dug₄-ga-ŋa₂ i-lu balaŋ di-gin₇ he₂-na-du₁₂-uš
ud ur₅-gin₇ im-ma-ab-ak-a-ŋu₁₀
saŋ-kal {d}inana nin me₃-a di-ŋa₂ nu-mu-un-til₃
{d}en-lil₂-le kur-kur-ra inim gal-gal-še₃ kiŋ₂-gi₄-a bi₂-in-gi₄
ki-bi-ta igi-ni ŋar-ra-ni
{d}inana e₂-kur za-gin₃-še₃ sun₅-na-bi...
saŋ-ki huš {d}en-lil₂-la₂-ka igi dub₂-dub₂-bu...
nin gal e₂-an-na gam-ma-ni...
sipad zid e₂-an-na-ta mu-un-e₃ igi...
nin-ŋu₁₀ <unk>...<unk> <unk> uŋ₃-ŋa₂...gub-ba-gin₇
{d}inana ud huš dumu gal {d}suen-na <unk>...ga
an i₃-dub₂-be₂ ki i₃-sag₃-ge
{d}inana-ke₄ tur₃ im-gul-e amaš im-tab-e
an lugal diŋir-re-e-ne-ke₄ in-še₃ ga-mu-un-dub₂
{d}en-lil₂-le saŋ mu-da-an-zig₃-ga inim-bi a-ba mu-un-kur₂
an lugal inim mah dug₄-ga-ni inim-bi a-ba mu-un-kur₂
ŋiš-hur kalam-ma he₂-me-a-gub-ba saŋ ba-ra-ba-an-us₂-sa
ki ud e₃ diŋir-re-e-ne-še₃ nam-he₂-ŋal₂-bi nu-ŋal₂
ŋi₆-par₃ kug eš₃ e₂-an-na-ŋu₁₀...mu-un-gi₄-eš an-gin₇
sipad-ŋu₁₀ hi-li-a-ni nu-uš-ma-an-ku₄-ku₄ ŋe₂₆-e ba-ra-ku₄-ku₄-de₃-en a-na-aš mu-ku₄-ku₄
kalag-ga-ŋu₁₀ u₂-šim-gin₇ edin-na nu-uš-ma-da-mu₂-am₃
ma₂ id₂-da-gin₇ kar sig₉-ga-na nu-uš-ma-da-gen₆-na sig₉-ga-ba
{d}inana-ke₄ i-lu-ni he₂-kur-ku-ku ur{d}namma...
...na he₂-em-mi-in-kalag-ge
ur{d}namma...ba-ug₅-ga-ŋu₁₀
...a-na...
...a-nir 1(diš)-e
...nam mu-ni-ib-tar-re
...mu mah-zu he₂-pad₃
ŋidru kug sig-ta...mu-un-na-an-tuku-tuku
e₂-gal-zu-še₃ ki-en-gi...
id₂ ba-al-la-zu...zu
a-gar₃ gal-gal mah bi₂-gi₄...a-zu
ŋiš-gi a-ta...
še daŋal še daŋal-e...
an-za-gar₃...
nam-lu₂-ulu₃ u₆...e-eš
ur{d}namma mu-zu...
en {d}nu-nam-nir...rib-ba
{d}udug hul...bi₂-in-sar-re
sipad ur{d}namma...ba-ši-in-burudₓ(U)-a-ta
{d}nanna en...ri-a-bi
...lugal eridug{ki}ga...
...{d}...amaš tab-tab-ba
saŋ-kal a-ma-ru mar-uru₅...
...kug <unk> piriŋ an-še₃ tud-da
gi gam-ma <unk> ŋal₂...
iri-zu-ta mi₂ zid dug₄-ga di si sa₂ kud-kud
dumu <unk> <unk>...en {d}nin-ŋiš-zid-da za₃-mi₂
lugal-ŋu₁₀...er₂-am₃ i-lu-am₃
...er₂-am₃ a-nir-am₃
...
...saŋ-ki-ni mi-ni-gid₂
...ud-de₃ i-si-iš im-la₂
...itima{ma}ka ba-an-kur₉ šag₄-ka-tab ba-nu₂
...dumu-ni-še₃ hul-ŋal₂-la tuš...
ama lugal-la kug {d}nin-sumun₂-ka a₂ šag₄-ŋu₁₀ im-me
nam ur{d}namma mu-un-bal-e-eš-am₃
mu sipad zid ba-ra-ab-e₃-a-ta
sila daŋal ki-e-ne-de₃ ŋal₂-la-ba er₂ gig mu-a-ši-ši
i-lu sipad zid ba-an-dab₅-be₂ <unk> eš-a ud mi-ni-ib₂-zal-zal-e
nam-lu₂-ulu₃ lib ib₂-til-la-am₃ u₃ dug₃...
a-eštub id₂-da de₆-a-ba...
še gu-nu a-gar₃-re...e₃-a zi...
engar gana₂ zid-de₃ gub-bu...
{d}en-ki-im-du lugal eg₂ pa₅...
...<unk> uŋ₃ daŋal-bi...
...<unk> kalam-ma-kam u₂...
edin-edin-e u₂ sag₉...
...ab₂ dugud-da...
...
...ki...
...dab₅-ba <unk>...
ŋiri₃-ni dab₅-ba...ŋa₂-ŋa₂...
za-pa-aŋ₂ <unk>...<unk> <unk> e <unk>...
sipad zid lugal...ur{d}namma...
urim₂{ki}ma ni₂ ŋen-na-ni ur{d}namma e₂...
saŋ-gu₂-ŋal₂ e₂-gal-la i₃-nu₂-a ur{d}namma lu₂ iri...
hur nu-un-da-an-zig₃ igi-ŋal₂ kur-kur-ra i₃-nu₂...
teš₂ kalam-ma ba-da-an-šub hur-saŋ-gin₇ ba-gul...
{ŋiš}tir ha-šu-ur₂ ba-da-an-sag₃ a-ra₂ kalam-ma ba-e-suh₃
{ŋiš}erin kalam-ma-ke₄ ba-da-bal a-ra₂ kalam-ma ba-e-kur₂
{ŋiš}taškarin-e ki-tuš giri₁₇-zal-a-ni <unk> mu-un-na-an-ŋar-re-eš
ud dug₄-ga-ni-a sa₂ mi-ni-ib-du alan-a-ni ba-ra-e₃
sizkur₂ niŋ₂ dug₃-ge šu la-ba-an-tag šu gig ba-da-an-gid₂
kadra-bi {d}a-nun-na-ke₄-e-ne šu nu-um-ma-gid₂-e
...muš₃-am₃...la-ba-ni-in-gub ud-bi nu-sud-e
...{d}en...am₃ ur₅ zi-zi la-ba-ŋal₂-la
...dug gaz im-mi-ni-taka₄-e
...mu-ni-bal-bal-e
...gal-bi im-šeŋ₃-ŋe₂₆
...šu nu-dab₅-be₂ im-me
...nam-ŋu₁₀
...
...<unk> <unk>...
...<unk> er₂ <unk>...
...<unk> gu₂-guru₅ ba...
...<unk> <unk> {ŋiš}saŋ-kul...
...<unk> <unk> sahar sis-a ba-da-an <unk>...
...<unk> <unk> har-ra-an im-suh₃ šu nu-um-ma-ni₁₀-ni₁₀
...<unk> <unk> har-ra-an im-suh₃ šu nu-um-ma-ni₁₀-ni₁₀
...ki-in-du su₃-ud-da
...<unk> <unk> ŋiri₃...mu-un-di-ni-ib-us₂
...kaskal kur-ra-ke₄...
...<unk> niŋ₂-ba...
...i₃-du₈ gal...
...ba-ug₅-ge...
...maš₂-e dab₅-ba ba-ug₅-ge...ta
...<unk>
...bi₂-ŋar
...bi₂-ŋar
lugal ŋarza kur-ra-ke₄ šag₄-ga-ni i₃-zu
ur{d}namma ŋarza kur-ra-ke₄ šag₄-ga-ni i₃-zu
gud sig₇ maš₂ du-du udu niga im-ma-ab-lah₄-e
{ŋiš}mitum₂ {ŋiš}pan gal a-ma-ru-bi {ŋiš}gag-ti ŋiri₂ zu₂ gal
{kuš}lu-ub₂ gun₃-a...ŋal₂-la-ni
{d}nergal {d}en-lil₂ kur-ra-ke₄
sipad ur{d}namma-ke₄ e₂-gal-la-a-ni ŋiš im-mi-in-tag-ge
ŋiš-gid₂-da {kuš}lu-ub₂ dag-si...{ŋiš}mitum piriŋ an-na
{kuš}gur₂₁ ki us₂-sa...niŋ₂ ki aŋ₂ {d}ereš-ki-gal-ke₄
{d}gilgameš₃ lugal kur-ra-ke₄
sipad ur{d}namma-ke₄ e₂-gal-a-ni ŋiš im-mi-in-tag-ge
...i₃ ba <unk> a bur šaŋan šu du₇-a
...lugal-la sig <unk> <unk> <unk> me kur-ra
...ereš-ki-gal ama...
sipad ur{d}namma-ke₄ e₂-gal-la-a-ni ŋiš...
{udu}a-lum udu zulumhi maš₂ gal kur-ra-ke₄
<unk> {ŋiš}ma-nu nam-en-na-kam šu za-gin₃-na tum₂-ma
ešgiri₂ šibir {ŋiš}ma-nu nam-sipad-da nam-en-na tum₂-ma
{d}dumu-zid dam ki aŋ₂ {d}inana-ra
sipad ur{d}namma-ke₄ e₂-gal-a-ni ŋiš im-mi-in-tag-ge
gi₁₆-sa šu du₇-a har kug-sig₁₇ ma₂-gur₈ <unk>...sig₇-ga
{na₄}gug kug...diŋir-re-e-ne-ke₄
{d}nam-tar lu₂ nam...
sipad ur{d}namma-ke₄ e₂-gal-a-ni ŋiš im-mi-tag-ge
dub-šen šu za-gin₃ niŋ₂-nam iri₁₁-gal-la
{ŋiš}kirid za-gin₃ šu tag-ga {ŋiš}ga-rig₂ 7(diš) nam-munus-a
{d}huš-bi-sag₉ dam {d}nam-tar-ra-ke₄
sipad ur{d}namma-ke₄...
...gun₃-a
...anše-nitah gu₂ nun dug₄-dug₄
...
...e₂-gal-a-ni ŋiš im-mi-in-tag-ge
...<unk> niŋ₂ nam-dub-sar-kam
...{ŋiš}gag gi-nindan <unk> na
...nin₉ lugal-la-ra
...dumu a-ra-li-ta
...nin₉ lugal-la-ra
sipad ur{d}namma-ke₄ e₂-gal-la-a-ni ŋiš im-mi-tag
du-di-da kug-sig₁₇ kug-babbar saŋ-bi alim-ma
{na₄}kišib za-gin₃ zag-bi kug-sig₁₇ u₃ ba-da-ra kug-me-a
...a₂ zid-da a₂ gab₂-bu gub-bu-na...
...ur{d}namma-ke₄ e₂-gal-la-a-ni...
...maš₂ du-du udu niga im-ma-ab-tuku-a
...<unk> ensi₂ gal kur-ra-ke₄ mu-un-na-da-ab-kur₉
...ur{d}namma-ke₄ e₂-gal-a-ni ŋiš im-mi-in-tag-ge
...gal iri₁₁-gal-la-ke₄-e-ne
...ninda šu tag-ga-ba
...barag gal kur-ra-ke₄...im-mi-in-tuš-na
...ki-tuš mu-un-na-ŋa₂-ŋa₂
inim dug₄-ga {d}ereš-ki-gal-la-ke₄
lu₂ {ŋiš}tukul-la in-na ba-šub-e
lu₂ nam-tag-ga in-na ba-mud-e
šeš ki aŋ₂-a-ni {d}gilgameš₃-ra
e-ne-ne di kur-ra kud-de₃ ka-aš-bi <unk> bar-re
ud 5(diš)-am₃ ud 1(u)-am₃ ba-zal-a-ta
lugal-e i-si-iš ki-en-gi-ra si gu₇-mu-un-na-dug₄
ur{d}namma i-si-iš ki-en-gi-ra si gu₇-mu-un-na-dug₄
bad₃ urim₂{ki}ma nu-mu-un-til-le-na
e₂-gal gibil na-mu-un-du₃-a šag₄-bi...
sipad-de₃ e₂-a-ni šu-dul₃...
dam ur₂-ra-ni la-la-bi nu-gi₄-a...
dumu-ni dub₃-ba-na li-bi₂-in-pešₓ-pešₓ-na
nin₉ tur...tur im-buluŋ₃-ŋe₂₆-ne hi-li-bi nu-mu-un-til-le-na
sipad zid i-lu niŋ₂-me-ŋar ni₂-ta-a-ni mi-ni-ib-be₂
ŋe₂₆-e im-ma-zu-a ni₂ im-ma-an-zu-a
diŋir-re-e-ne mu-un-na-an-dim₂-me-eš ki-ur₃ la-ba-ŋa₂-ŋa₂
{d}a-nun-na-ke₄-ne he₂-ŋal₂ pa e₃ ak <unk>
{ŋiš}gu-za za-gin₃ niŋ₂ ba-ra-ga-aš gi₁₆-sa mu...ni-ib₂-gen₆-na
...ŋiškim sag₉-ga-ŋu₁₀ kur an-gin₇...<unk>
...
...<unk> en-nu-uŋ₃ lu₂...
...mu-un <unk> me-a lu₂-bi nu...
...a-da-ab gi-gid₂ za₃-za₃-mi₂ er₂ ba-ni...
...e₂...<unk> zag e₂-ŋar₈ ba-ni-us₂
...nu-mu-un-til-le-na
...im-mi-in-tuš-na
...nu-mu-un-til-le-na
...
...<unk>
ki-sikil {d}inana nin me₃-a...si...
{d}en-lil₂-le hur-saŋ gal-gal kiŋ₂-gi₄-a bi₂-gi
ki-bi-ta igi-ni ŋar-ra-ni
sipad zid e₂-an-na mi-ni-ib₂-e₃ igi nu-mu-ni-du...
saŋ-ki huš {d}en-lil₂ ni₂ igi dub₂-dub₂-be₂
an lugal diŋir-re-e-ne in kur₂ mu-un-ak-e
an lugal dug₄-ga-a-ni dug₄-ga-a-ni nu-kur₂...
ur{d}namma <unk> <unk> <unk> ib₂-la₂ <unk>...
ud e₃-a diŋir-re-e-ne...<unk> nu-ŋal₂-la
ŋi₆-par₃ kug eš₃ e₂-an-na...
...li-a e₂...la-ba-ni-in-kur₉-re

Cuneiform:
<SURFACE>
...𒌧𒌨𒀀𒈪𒉌𒅁...
...𒂍𒃲𒅎𒋧𒋧
...𒊕𒈪𒆪𒀀𒁀𒉎𒄉𒆷𒉈𒌈𒋼
...𒆠𒊒𒁀𒁉𒆠𒂗𒄀𒊏𒉈𒅁𒃻
...𒃻𒂼𒁀𒌷𒁀𒀭𒄢𒌧𒂊𒉎𒉈𒅔𒋼
𒋀𒀊𒆠𒈠𒅆𒌨𒅅𒅎𒅆<unk>𒉺𒇻𒍣𒁀𒊏𒀊𒌓𒁺
𒉺𒇻𒍣𒌨𒀭𒇉𒁀𒊏𒀊𒌓𒁺𒉺𒇻𒍣𒁀𒊏𒀊𒌓𒁺
𒀭𒉌𒅗𒆬𒂵𒆕𒀀𒈬𒌧𒉽𒊮<unk>...𒋤𒂵𒀀𒀭
𒀭𒂗𒆤𒇷𒉆𒋻𒊏𒆕𒀀𒋗𒈜...
𒀭𒎏𒈤𒂊...<unk>𒈾𒀀𒉪𒈬𒌧𒂷𒂷
𒀭𒂗𒆠𒆤𒄑𒅅𒃲𒉣𒆠𒂵𒄘𒁉𒁀𒀭𒄄
𒀭𒉡𒁶𒄷𒄭𒃟𒈠𒀀𒅗𒁀𒀭𒆭𒊮𒅗𒋰𒁀𒁀𒀭𒈿
𒅗...𒀭𒈾𒅗𒀭𒋀𒆠𒋛𒂦𒈾𒊕𒆠𒁀𒁕𒉌𒅔𒁍
𒀭𒌓𒀭𒈾𒉡𒌝𒌓𒁺𒂊𒌓𒉈𒄿𒋛𒅖𒅎𒇲
𒂼𒌉𒉌𒂠𒅆𒌨𒋾𒆷𒂊
𒂼𒈗𒆷𒆬𒀭𒎏𒄢𒈾𒀀𒊮𒈬𒅎𒈨
𒉆𒌨𒀭𒇉𒈬𒌧𒋻𒊏𒂠
𒈬𒉺𒇻𒍣𒁀𒊏𒀊𒌓𒁺𒀀𒂠
𒋻𒂼𒆠𒀀𒉈𒁲𒅅𒆷𒁀𒀀𒅆𒍼𒉌𒋁𒋁
𒉆𒇽𒍇...𒇷𒁉...𒅇𒄭𒉡𒈬𒌧𒆪𒆪
𒄿𒇻𒉺𒇻𒍣𒁀𒆪𒁀𒈾𒌓𒈪𒉌𒅁𒉌𒂊
𒀀𒄞𒀀𒇉𒁕𒌤𒀀𒁉𒆬𒅅𒁉𒁀𒋛
...𒀀𒃼𒊑𒊬𒀀𒁉𒍣𒌧𒈠𒁀𒋢
...𒃷𒍣𒉈𒁺...𒉌𒈬𒈾𒀊𒌉𒊑
...𒋀𒀕𒆠𒋫𒂊𒉽𒂊𒁀𒁕𒀭𒋼𒀀
<unk>...<unk>...𒆠𒉈𒅔𒋳
𒌆...𒌧𒈠...𒅎𒈠𒀭𒌤𒌑𒉪𒅅𒁀𒋤
𒂔𒂔𒂊𒌑...𒉡𒈬𒌧𒊬𒌑𒀀𒉪𒁀𒀭𒊬
𒀖𒂊...𒈬𒌧...𒉣𒇬...𒁉𒁀𒄢
𒀫...𒄯𒍼𒂵𒁉𒅎𒁺
𒉺𒇻𒆬𒍪...<unk>...𒀉...
𒀞...<unk><unk><unk>𒁀𒁕𒀊𒋰𒂊
𒈗𒅗𒄷𒄭𒅅𒆠𒂗𒄀𒊏...
𒌨𒀭𒇉𒅗𒄷𒄭𒅅...𒌺𒈾
𒈦𒋢𒆠𒂗𒄀𒊏𒆤...𒌅𒊏𒀀𒀭
𒋗𒉌𒆪𒁀𒉡𒈬𒌧𒆪𒅔𒈿𒌅𒊏𒀀𒀭
...𒉡𒌝𒌧𒁕𒁳𒉌𒈿𒌅𒊏𒀀𒀭
...<unk>...<unk>...𒊕<unk>𒁀<unk>
𒉺𒇻𒍣𒈗𒄈𒃲𒆠𒂗𒄀𒊏𒆤
...𒈗𒌧𒈠𒆤𒂍𒊨𒊏𒁀𒀭𒋼
...𒅎𒋼𒌨𒀭𒇉𒂍𒅗𒊏𒄴𒀀...𒆭
𒊕𒆬𒅅𒂍𒃲𒀀𒈾𒉌𒈿
𒌨𒀭𒇉𒇽𒂟𒂊𒆠𒉘𒂷𒄘𒉡𒈬𒌧𒁕𒍣𒄀
𒅆𒅅...𒉌𒈿𒄑𒇲𒁉𒅎<unk>
𒌨𒌧𒈠𒅗𒁀𒊒𒌒𒄯𒊕𒁶𒁀𒄢
𒌁...𒅎𒈠𒋤𒈨𒁶𒁉𒁀𒉽
𒄑𒌆𒁶...𒂆𒈬𒉌𒅔𒃻𒊑𒌍
𒄑𒂞𒀀𒁶...𒈿𒀀𒈬𒉌𒅔𒁄𒁄𒂊𒉈
𒆠𒈿𒊩𒍑𒁮𒀀𒉌...𒍇𒇻𒁕𒁀𒁕𒌋𒌆
𒋀𒀀𒉌𒁕𒁮𒀀𒉌𒁶𒄘𒁕𒀀𒀭𒈪𒅁𒇲
𒌓𒅗𒂵𒉌𒁲𒈬𒉌𒅁𒅗𒀀𒆷𒈾𒁀𒊏𒌓𒁺
𒀬𒀬𒃻𒄭𒂵𒆷𒁀𒀭𒋳𒄀𒋗𒍼...
𒃻𒊮𒀀𒉌𒀭𒀀𒉣𒈾𒆤𒉈𒅗...
𒀭𒈹𒀀𒀭...𒆷𒁀𒂊𒁺𒌓𒁉𒆷𒁀𒉌𒅁𒋛
𒅗𒀭𒂗𒆤𒇲𒅗𒂵𒂠𒄯𒍣𒍣𒆷𒁀𒅅
...𒆠𒁀𒉘𒂷𒁉𒅆𒅅𒁉𒁀𒉽
...𒆷𒇽𒉡𒍪𒅇𒂊𒉈𒄿𒅎𒁄𒁄𒂊𒉈
𒀀𒁶𒆠𒈜𒆷𒌨𒀭𒇉𒂁𒄤𒁶𒀀𒁀𒉌𒅔𒋺𒀸
...𒀀𒉌<unk>𒁍𒁕𒁶𒃲𒁉𒅎𒅆<unk>
...𒉡𒂷𒂷𒀀𒃻𒊮𒄀𒋗𒉡𒁍𒄿𒅎𒈨
...𒌨𒀭𒇉𒈨𒇷𒂊𒀀𒉆𒈬
𒀀𒊏𒇷𒆠𒊕𒆠𒌧𒈠𒂠
𒌨𒀭𒇉𒌉𒀭𒎏𒄢𒅗𒄭𒇷𒈾𒁀𒁕𒁺
𒂟𒈗𒁕𒉌𒁻𒌍𒀀𒀀𒅆𒈬𒁕𒀊𒍑𒂊
𒉌𒌇𒆠𒁶𒆳𒆠𒉡𒍪𒈾𒄑𒈣𒁉𒁀𒁕𒀊𒋢
<unk><unk><unk><unk><unk><unk>𒁀𒁕𒀊𒋻
𒄑𒄐𒄑𒄀𒈲𒄑𒍣𒃶𒅅𒆷𒁉𒄘𒍀𒁀𒀊𒅗
𒄑...𒈾<unk>𒁀𒁕𒋰𒄑𒊕𒆰𒁉𒁀𒋻
𒄑...<unk><unk><unk><unk>𒁀𒁕𒃻𒅖𒋀𒀀𒁀𒁺
𒈗...𒁀𒁕𒂉𒊒𒀲𒆠𒈬𒌧𒁲𒉌𒅁𒁺
𒌨𒀭𒇉...𒀲𒉌𒁀𒁕𒂉𒊒𒀲𒆠𒈬𒌧𒁲𒉌𒅁𒁺
𒄑...𒌧𒈠𒆤𒁀𒁕𒁄𒌨𒌧𒈠𒁀𒉽
𒆜...𒅔𒋾𒋤𒂵𒀀𒀭
...𒄑𒇀𒁀𒁕𒋙𒄯𒊏𒀭𒅎𒈠𒁕𒄗𒋗𒉡𒌝𒈠𒆸𒆸
...𒄑𒇀𒁀𒁕𒋙𒄯𒊏𒀭𒅎𒈠𒁕𒄗𒋗𒉡𒌝𒈠𒆸𒆸
𒉌𒂃𒃲𒆳𒊏𒐌𒁉𒃻𒁀𒁀𒀊𒋧𒈬
𒈗𒈬𒌇𒁀𒂦𒄀𒌍𒀀
𒈨𒇽𒈤𒎏𒀭𒂦𒂵𒈧𒂊𒁀𒆪𒁀
𒈗𒁺𒈾𒉌𒌧𒈬𒌧𒍪𒍑𒆳𒊏𒍝𒉺𒉘𒈬𒌧𒃻
𒌨𒀭𒇉𒁺𒈾𒉌𒌧𒈬𒌧𒍪𒍑𒆳𒊏𒍝𒉺𒉘𒈬𒌧𒃻
𒈗𒂊𒄞𒅎𒈠𒀊𒄤𒂊𒇻𒅎𒈠𒀊𒊹𒊑
𒌨𒀭𒇉𒆠𒁉𒃻𒃲𒃲𒆷𒁀𒅆𒅔𒂉𒊒𒉈𒌍
𒌑𒆳𒊏𒋀𒀀𒀭𒀀𒆳𒊏𒋀𒈾𒀀𒀭
𒉺𒇻𒍣𒉺𒀭𒆳𒊏𒆤𒊮𒂵𒉌𒈬𒌧𒍪
𒈗𒂊𒉻𒀭𒈹𒆳𒊏𒆤𒄑𒅎𒈠𒀊𒋳𒄀
𒌨𒀭𒇉𒉻𒀭𒈹𒆳𒊏𒆤𒄑𒅎𒈠𒀊𒋳𒄀
𒄞𒌌𒈧𒌌𒇻𒊺𒂗𒈾𒀊𒁻𒀀
𒄑𒆪𒅂𒄑𒉼𒃲𒂍𒈥𒋽𒄑𒆕𒉼𒄈𒅗𒃴
𒋢𒇻𒂠𒁯𒀀𒌈𒁀𒅅𒆷𒁀
𒀭𒊊𒀕𒃲𒀭𒂗𒆤𒆳𒊏𒊏
𒉺𒇻𒌨𒀭𒇉𒆤𒂍𒃲𒀀𒈾𒄑𒅎𒈠𒀊𒋳𒄀
𒄑𒁍𒁕𒋢𒇻𒂠𒁖𒋛𒀝𒀀𒄿𒈪𒌈𒊊𒀭𒈾
𒋢𒂊𒌈𒃡𒆠𒍑𒊓𒀉𒉆𒌨𒊕𒂷
𒍝𒄩𒁕𒃻𒆠𒉘𒀭𒎏𒆠𒃲𒆷
𒀭𒄑𒉈𒂵𒈩𒈗𒆳𒊏𒆤
𒉺𒇻𒌨𒀭𒇉𒆤𒂍𒃲𒀀𒈾𒄑𒅎𒈠𒀊𒋳𒄀
...𒆟𒁕𒉌𒁀𒉌𒅔𒌤𒀀𒁓𒌋𒃶𒋗𒌌𒀀
𒌆𒂂𒌆𒋠𒋤𒌆𒉆𒎏𒉆𒎏𒀀
...<unk>𒈦𒄘𒃼𒈨𒆳𒊏
𒀭𒎏𒆠𒃲𒂼𒀭𒎏𒀀𒍪𒊏
𒉺𒇻𒌨𒀭𒇉𒆤𒂍𒃲𒆷𒈾𒄑𒅎𒈠𒀊𒋳𒄀
𒇻...𒃲𒆳...
𒉺𒆬𒄀𒉆𒂗𒈾𒋗𒍝𒆳𒂠...
𒀭𒌉𒍣𒁮𒆠𒉘𒀭𒈹𒊏
𒉺𒇻𒌨𒀭𒇉𒆤𒂍𒃲𒆷𒈾𒄑𒅎𒈠𒀊𒋳𒄀
...𒆬𒄀𒆬𒌓...
...𒎎𒍝𒆳𒁀𒁕𒊏...
...
𒄃𒊓𒋗𒌌𒀀𒄯𒆬𒄀𒈣𒋽<unk>...𒋧𒂵
𒎎𒍝𒄢𒆬𒃻𒃮𒀭𒊑𒂊𒉈
𒀭𒉆𒋻𒇽𒉆𒋻𒋻𒊏𒊏
𒉺𒇻𒌨𒀭𒇉𒆤𒂍𒃲𒀀𒈾𒄑𒅎𒈠𒀊𒋳𒄀
𒁾𒊿𒋗...𒃻𒉆𒀍𒀀𒆤
𒄑𒆟𒆬...𒋗𒋳𒂵𒄑𒂵𒍮𒉆𒊩𒀀
𒀭𒍽𒁉𒊷𒁮𒀭𒉆𒋻𒊏𒊏
𒉺𒇻𒌨𒀭𒇉𒆤𒂍𒃲𒀀𒈾𒄑𒅎𒈠𒀊𒋳𒄀
𒄑𒃻𒋗𒌢...𒁉𒆬𒄀𒋫𒁯𒀀
𒀲<unk>𒀲𒊊...
𒀲𒌫𒁯𒁯...
𒉺𒇻𒉺𒄛<unk>...𒀊𒍑𒂊
𒂄𒌨𒊕𒀭𒎏𒄑𒍣𒁕𒊏
𒉺𒇻𒌨𒀭𒇉𒆤𒂍𒃲𒀀𒈾𒄑𒅎𒈠𒀊𒋳𒄀
𒎎𒈩𒍝𒆳𒁀𒁕𒊏𒉌𒇲𒀀
𒌅𒁲𒁕𒆬𒄀𒆬𒌓𒊕𒁉𒄋𒈠
𒀭𒈕𒉿𒈨𒆬𒄀𒍠𒂵𒈾𒁺𒁍𒉈𒈬𒈾𒀊𒋧𒈬...
𒌆𒌋𒊕𒄑𒌆𒉿𒈤𒇽𒍪𒄑𒉢𒃲
𒄀𒁾𒁀𒍠𒁇𒊏𒃻𒉆𒁾𒊬𒊏𒆤
𒂠𒃷𒍝𒆳𒄀𒁹𒃻...
𒊩𒍑𒁮𒀀𒉌...
...
...<unk><unk>...
...𒃲𒆳𒊏...𒈬𒈾𒁕𒀊𒋧𒈬
...𒉻𒀭𒈹𒆳𒊏𒆤𒋛𒉈𒅔𒁲𒀀𒋫
...𒉻𒀭𒈹𒆳𒊏𒆤𒋛𒉈𒅔𒁲𒀀𒋫
...𒀍𒆷𒆤𒉈
...𒋙𒆤𒉈
𒌨𒀭𒇉𒁈𒃲𒆳𒊏𒆤𒈬𒉌𒅁𒆪𒅇𒉈
𒆳𒊏𒆠𒆪𒈬𒈾𒂷𒂷𒉈
𒅗𒅗𒂵𒀭𒎏𒆠𒃲𒆷𒅗𒋫
𒂟𒄑𒆪...𒂗𒈾𒁀𒂦𒂵
𒇽𒉆𒋳𒂵𒂗𒈾𒁀𒍪...𒀀
𒈗𒆷𒋗𒉌𒂠𒅎𒈠𒀊𒋧𒈬𒉈
𒌨𒀭𒇉𒆠𒁉𒂠...𒌍<unk>...
𒋀𒆠𒉘𒂷𒉌...
𒂊𒉈𒁲𒆳𒊏𒉌𒋻𒉈𒅗𒀸𒆳𒊏𒉌𒁇𒊑
𒌓𒐌𒌓𒌋𒀀𒀭𒁀𒉌𒆷𒁀
𒈗𒈬𒄿𒋛𒅖𒆠𒂗𒄀𒊏𒆤𒁲𒉆𒂵𒈬𒉌𒅁𒅗
𒌨𒀭𒇉𒄿𒋛𒅖𒆠𒂗𒄀𒊏𒆤𒁲𒉆𒂵𒈬𒉌𒅁𒅗
𒂦𒋀𒀕𒆠𒈠𒉡𒈬𒌧𒌀𒆷𒉌
𒂍𒃲𒉋𒈾𒈬𒌧𒆕𒀀𒉌𒉡𒈬𒌧𒄾𒄾𒆷𒉌
𒉺𒇻𒉈𒂍𒀀𒉌𒊕𒇷𒉈𒅔𒀝𒉌
𒁮𒀀𒉌𒌫𒊏𒈾𒀀𒆷𒉡𒈬𒌧𒄄𒀀𒉌
𒌉𒉌𒄭𒁀𒈾𒇷𒉈𒅔𒄫𒀀𒉌
𒎐𒌉𒌉𒉡𒈬𒌧𒉽𒉽𒉽𒉽𒂊𒉈𒄭𒇷𒉡𒈬𒌧𒌀𒀀𒉌
𒈗𒈬𒊮𒂵𒉌𒅎𒋛𒀀𒅆𒍼...
𒉺𒇻𒍣𒄿𒇻𒃻𒈨𒃻𒉎𒋼𒈾...
𒂷𒂊𒃻𒉈𒂊𒁀𒀝𒀀𒈬
𒀭𒊑𒉈𒅕𒈬𒉈𒁺𒁍𒉆𒆠𒃡𒈬𒉈𒅅
...𒃶𒅅𒆷𒉺𒈬𒉈𒌓𒁺𒀀
𒄑𒈿𒌑𒍝𒆳𒁖𒂵𒁀𒄃𒊓𒈬𒉈𒃻𒊏𒈬
𒀭𒆠𒂷𒆷𒁀𒂊𒁺𒊮𒈬𒆷𒁀𒉌𒅁𒈻
...𒃻𒅆𒁾𒊷𒂵𒈬𒀭𒁶𒈬𒉈𒋤𒌓
...𒌓𒁕𒁺𒁀𒁲𒀀𒂷𒀀𒈾𒋗𒁀𒉌𒋾
𒈪𒁕𒁺𒁀𒅇𒉡𒆪𒂷𒀀𒌓𒅎𒈠𒉌𒌀
...𒅎𒀭𒋫𒀀𒀭𒂷𒁶
...𒋞𒋀𒀕𒆠𒈠𒂠𒋗𒉡𒌝𒈠𒆸𒆸
𒀉𒊺𒊩𒍑𒁮𒈬𒉡𒈬𒌧𒋢𒀀𒀭
...𒀀𒉪𒃻𒍼𒂵𒀀𒌓𒈪𒉌𒅁𒉌𒉌𒂊
𒀉𒆗𒅅𒆷𒈬𒉎𒁀𒌀𒆷...
𒌨𒊕𒈨𒂗𒋗𒉆𒋻𒊏...𒀀𒍼...
𒄠𒁶...<unk>𒊒𒁀𒈬𒄭𒆷𒁀...
𒄞𒈤𒁶...𒋀𒂷...
𒄑𒌋𒀜𒊬𒁶...𒆬𒂵𒁀𒅆...
𒀲𒁶<unk>...𒊷𒂵𒈬𒂠𒁀𒂦𒄀...
𒊩𒍑𒁮...𒈬𒈠𒀊𒅆𒌨𒅆𒅔<unk>𒊏...
𒄿𒇻𒀀𒉪𒃻𒍼𒂵𒀀𒌓𒈪𒉌𒅁𒉌𒉌𒂊
𒌜𒊷𒂵𒉌𒁇𒋫𒁀𒁕𒁺
...𒊷𒂵𒉌𒊕𒂷𒈾𒇷𒉈𒅔𒄩𒍝
𒀭𒎏𒄢𒈾𒆤𒀉𒈤𒀀𒉌𒊕𒂷𒈾𒇷𒉈𒅔𒄀𒂗
𒀭𒋀𒆠𒂗𒀭𒀸𒁽𒌓𒋗𒋫𒉡𒌧𒊑
𒀭𒂗𒆠𒈗𒉣𒆠𒂵...𒊏𒁀𒊏𒋫𒀭𒌓𒁺
<unk><unk>𒀀𒉌𒅎𒈠𒉌𒅔𒋛𒅅𒅗𒋗𒉡𒈬𒌧𒁲𒉌𒅁𒄄
𒄑𒈣𒁶𒅎𒊨𒊏𒁀𒊏𒀊𒋛𒀀𒄑𒈣𒈮𒉡𒈬𒈾𒆗
𒀲𒂔𒈾𒁶𒇥𒅆𒌨𒁀𒀭𒁺𒈬𒁕𒋗𒂂𒇽𒈬𒌧𒃻
𒊊𒁶𒀀<unk>𒌒𒁀𒁀𒊒𒁀𒂗𒉡𒇽𒈬𒌧𒆕
𒌨𒁶𒄑𒊍𒇲𒂊𒈬𒌧𒆪𒈨𒀀𒇽𒈬𒌧𒃻
𒀭𒌓𒁲...𒄑𒉡𒌝𒈪𒅔𒇲𒀀𒈗𒈬𒈬𒌧𒋛
𒁆𒈜𒀀𒁕𒀊𒄀𒁍𒍝𒄠𒍝𒄠𒈬𒀀𒉪𒊏𒈬𒁕𒀭𒆭
𒄑𒅗𒁲𒂍𒉆𒈜𒊏𒅗𒍠𒂍𒋞𒂊𒄿𒉌𒅔𒍑
𒄑𒄖𒍝𒄭𒇷𒁉𒉡𒈬𒌀𒆷𒈬
𒅖𒇥𒊕𒂷𒅗𒇽...
𒄑𒈿𒆠𒈿<unk>𒁉...
𒂔𒁇𒋤𒂵𒅗𒇽𒅎𒈪𒅔𒈿𒅇𒁕
𒈨𒇷𒂊𒀀𒁮𒈬𒀀𒅆𒊏𒌉𒈬𒀀𒉪𒊏
𒇽𒃻𒅗𒂵𒂷𒄿𒇻𒁆𒁲𒁶𒃶𒈾𒌇𒍑
𒌓𒄯𒁶𒅎𒈠𒀊𒀝𒀀𒈬
𒊕𒆗𒀭𒈹𒎏𒀞𒀀𒁲𒂷𒉡𒈬𒌧𒋾
𒀭𒂗𒆤𒇷𒆳𒆳𒊏𒅗𒃲𒃲𒂠𒆥𒄄𒀀𒉈𒅔𒄄
𒆠𒁉𒋫𒅆𒉌𒃻𒊏𒉌
𒀭𒈹𒂍𒆳𒍝𒆳𒂠𒁔𒈾𒁉...
𒊕𒆠𒍽𒀭𒂗𒆤𒇲𒅗𒅆𒂀𒂀𒁍...
𒎏𒃲𒂍𒀭𒈾𒃵𒈠𒉌...
𒉺𒇻𒍣𒂍𒀭𒈾𒋫𒈬𒌧𒌓𒁺𒅆...
𒎏𒈬<unk>...<unk><unk>𒌧𒂷...𒁺𒁀𒁶
𒀭𒈹𒌓𒍽𒌉𒃲𒀭𒂗𒍪𒈾<unk>...𒂵
𒀭𒉌𒂀𒁉𒆠𒉌𒉺𒄀
𒀭𒈹𒆤𒉣𒇬𒅎𒄢𒂊𒁦𒅎𒋰𒂊
𒀭𒈗𒀭𒊑𒂊𒉈𒆤𒅔𒂠𒂵𒈬𒌧𒂀
𒀭𒂗𒆤𒇷𒊕𒈬𒁕𒀭𒍣𒂵𒅗𒁉𒀀𒁀𒈬𒌧𒉽
𒀭𒈗𒅗𒈤𒅗𒂵𒉌𒅗𒁉𒀀𒁀𒈬𒌧𒉽
𒄑𒄯𒌧𒈠𒃶𒈨𒀀𒁺𒁀𒊕𒁀𒊏𒁀𒀭𒍑𒊓
𒆠𒌓𒌓𒁺𒀭𒊑𒂊𒉈𒂠𒉆𒃶𒅅𒁉𒉡𒅅
𒈪𒁖𒆬𒀊𒂍𒀭𒈾𒈬...𒈬𒌧𒄄𒌍𒀭𒁶
𒉺𒇻𒈬𒄭𒇷𒀀𒉌𒉡𒍑𒈠𒀭𒆭𒆭𒂷𒂊𒁀𒊏𒆭𒆭𒉈𒂗𒀀𒈾𒀸𒈬𒆭𒆭
𒆗𒂵𒈬𒌑𒋆𒁶𒂔𒈾𒉡𒍑𒈠𒁕𒊬𒀀𒀭
𒈣𒀀𒇉𒁕𒁶𒋼𒀀𒋛𒂵𒈾𒉡𒍑𒈠𒁕𒄀𒈾𒋛𒂵𒁀
𒀭𒈹𒆤𒄿𒇻𒉌𒃶𒆳𒆪𒆪𒌨𒀭𒇉...
...𒈾𒃶𒅎𒈪𒅔𒆗𒄀
𒌨𒀭𒇉...𒁀𒂦𒂵𒈬
...𒀀𒈾...
...𒀀𒉪𒁹𒂊
...𒉆𒈬𒉌𒅁𒋻𒊑
...𒈬𒈤𒍪𒃶𒅆𒊒
𒉺𒆬𒋝𒋫...𒈬𒌧𒈾𒀭𒌇𒌇
𒂍𒃲𒍪𒂠𒆠𒂗𒄀...
𒀀𒇉𒁀𒀠𒆷𒍪...𒍪
𒀀𒃼𒃲𒃲𒈤𒉈𒄄...𒀀𒍪
𒄑𒄀𒀀𒋫...
𒊺𒂼𒊺𒂼𒂊...
𒀭𒍝𒃼...
𒉆𒇽𒍇𒅆𒂍...𒂊𒌍
𒌨𒀭𒇉𒈬𒍪...
𒂗𒀭𒉡𒉆𒉪...𒆗𒁀
𒀭𒌜𒅆𒌨...𒉈𒅔𒊬𒊑
𒉺𒇻𒌨𒀭𒇉...𒁀𒅆𒅔𒌋𒀀𒋫
𒀭𒋀𒆠𒂗...𒊑𒀀𒁉
...𒈗𒉣𒆠𒂵...
...𒀭...𒁦𒋰𒋰𒁀
𒊕𒆗𒀀𒈠𒊒𒈥𒋽...
...𒆬<unk>𒊊𒀭𒂠𒌅𒁕
𒄀𒃵𒈠<unk>𒅅...
𒌷𒍪𒋫𒊩𒍣𒅗𒂵𒁲𒋛𒁲𒋻𒋻
𒌉<unk><unk>...𒂗𒀭𒎏𒄑𒍣𒁕𒍠𒊩
𒈗𒈬...𒀀𒅆𒀀𒀭𒄿𒇻𒀀𒀭
...𒀀𒅆𒀀𒀭𒀀𒉪𒀀𒀭
...
...𒊕𒆠𒉌𒈪𒉌𒁍
...𒌓𒉈𒄿𒋛𒅖𒅎𒇲
...𒃟𒈠𒅗𒁀𒀭𒆭𒊮𒅗𒋰𒁀𒈿
...𒌉𒉌𒂠𒅆𒌨𒅅𒆷𒆪...
𒂼𒈗𒆷𒆬𒀭𒎏𒄢𒅗𒀉𒊮𒈬𒅎𒈨
𒉆𒌨𒀭𒇉𒈬𒌧𒁄𒂊𒌍𒀀𒀭
𒈬𒉺𒇻𒍣𒁀𒊏𒀊𒌓𒁺𒀀𒋫
𒋻𒂼𒆠𒂊𒉈𒉈𒅅𒆷𒁀𒀀𒅆𒍼𒈬𒀀𒅆𒅆
𒄿𒇻𒉺𒇻𒍣𒁀𒀭𒆪𒁉<unk>𒌍𒀀𒌓𒈪𒉌𒌈𒉌𒉌𒂊
𒉆𒇽𒍇𒈜𒌈𒌀𒆷𒀀𒀭𒅇𒄭...
𒀀𒄞𒀀𒇉𒁕𒁺𒀀𒁀...
𒊺𒄖𒉡𒀀𒃼𒊑...𒌓𒁺𒀀𒍣...
𒀳𒃷𒍣𒉈𒁺𒁍...
𒀭𒂗𒆠𒅎𒁺𒈗𒂊𒉽𒂊...
...<unk>𒌧𒂼𒁉...
...<unk>𒌧𒈠𒄰𒌑...
𒂔𒂔𒂊𒌑𒊷...
...𒀖𒂂𒁕...
...
...𒆠...
...𒆪𒁀<unk>...
𒄊𒉌𒆪𒁀...𒂷𒂷...
𒍝𒉺𒉘<unk>...<unk><unk>𒂊<unk>...
𒉺𒇻𒍣𒈗...𒌨𒀭𒇉...
𒋀𒀕𒆠𒈠𒉎𒁺𒈾𒉌𒌨𒀭𒇉𒂍...
𒊕𒄘𒅅𒂍𒃲𒆷𒉌𒈿𒀀𒌨𒀭𒇉𒇽𒌷...
𒄯𒉡𒌧𒁕𒀭𒍣𒅆𒅅𒆳𒆳𒊏𒉌𒈿...
𒌨𒌧𒈠𒁀𒁕𒀭𒊒𒄯𒊕𒁶𒁀𒄢...
𒄑𒌁𒄩𒋗𒌫𒁀𒁕𒀭𒉺𒀀𒁺𒌧𒈠𒁀𒂊𒄗
𒄑𒂞𒌧𒈠𒆤𒁀𒁕𒁄𒀀𒁺𒌧𒈠𒁀𒂊𒉽
𒄑𒌆𒂊𒆠𒆪𒅗𒉌𒀀𒉌<unk>𒈬𒌧𒈾𒀭𒃻𒊑𒌍
𒌓𒅗𒂵𒉌𒀀𒁲𒈪𒉌𒅁𒁺𒀩𒀀𒉌𒁀𒊏𒌓𒁺
𒀬𒀬𒃻𒄭𒄀𒋗𒆷𒁀𒀭𒋳𒋗𒍼𒁀𒁕𒀭𒁍
𒃻𒊮𒀀𒁉𒀭𒀀𒉣𒈾𒆤𒂊𒉈𒋗𒉡𒌝𒈠𒁍𒂊
...𒈹𒀀𒀭...𒆷𒁀𒉌𒅔𒁺𒌓𒁉𒉡𒋤𒂊
...𒀭𒂗...𒀀𒀭𒄯𒍣𒍣𒆷𒁀𒅅𒆷
...𒂁𒄤𒅎𒈪𒉌𒋺𒂊
...𒈬𒉌𒁄𒁄𒂊
...𒃲𒁉𒅎𒀀𒀭𒂷
...𒋗𒉡𒆪𒁉𒅎𒈨
...𒉆𒈬
...
...<unk><unk>...
...<unk>𒀀𒅆<unk>...
...<unk>𒄘𒍀𒁀...
...<unk><unk>𒄑𒊕𒆰...
...<unk><unk>𒅖𒋀𒀀𒁀𒁕𒀭<unk>...
...<unk><unk>𒄯𒊏𒀭𒅎𒄗𒋗𒉡𒌝𒈠𒆸𒆸
...<unk><unk>𒄯𒊏𒀭𒅎𒄗𒋗𒉡𒌝𒈠𒆸𒆸
...𒆠𒅔𒁺𒋤𒌓𒁕
...<unk><unk>𒄊...𒈬𒌧𒁲𒉌𒅁𒍑
...𒆜𒆳𒊏𒆤...
...<unk>𒃻𒁀...
...𒉌𒂃𒃲...
...𒁀𒂦𒄀...
...𒈧𒂊𒆪𒁀𒁀𒂦𒄀...𒋫
...<unk>
...𒉈𒃻
...𒉈𒃻
𒈗𒉺𒀭𒆳𒊏𒆤𒊮𒂵𒉌𒉌𒍪
𒌨𒀭𒇉𒉺𒀭𒆳𒊏𒆤𒊮𒂵𒉌𒉌𒍪
𒄞𒅊𒈧𒁺𒁺𒇻𒊺𒅎𒈠𒀊𒁻𒂊
𒄑𒆪𒅂𒄑𒉼𒃲𒀀𒈠𒊒𒁉𒄑𒆕𒋾𒄈𒅗𒃲
𒋢𒇻𒂠𒁯𒀀...𒅅𒆷𒉌
𒀭𒊊𒀕𒃲𒀭𒂗𒆤𒆳𒊏𒆤
𒉺𒇻𒌨𒀭𒇉𒆤𒂍𒃲𒆷𒀀𒉌𒄑𒅎𒈪𒅔𒋳𒄀
𒄑𒁍𒁕𒋢𒇻𒂠𒁖𒋛...𒄑𒆪𒀭𒊊𒀭𒈾
𒋢𒂊𒌈𒆠𒍑𒊓...𒃻𒆠𒉘𒀭𒎏𒆠𒃲𒆤
𒀭𒄑𒉈𒂵𒈩𒈗𒆳𒊏𒆤
𒉺𒇻𒌨𒀭𒇉𒆤𒂍𒃲𒀀𒉌𒄑𒅎𒈪𒅔𒋳𒄀
...𒉌𒁀<unk>𒀀𒁓𒌋𒃶𒋗𒌌𒀀
...𒈗𒆷𒋝<unk><unk><unk>𒈨𒆳𒊏
...𒎏𒆠𒃲𒂼...
𒉺𒇻𒌨𒀭𒇉𒆤𒂍𒃲𒆷𒀀𒉌𒄑...
𒇻𒀀𒈝𒇻𒋠𒋤𒈧𒃲𒆳𒊏𒆤
<unk>𒄑𒈠𒉡𒉆𒂗𒈾𒄰𒋗𒍝𒆳𒈾𒁺𒈠
𒂙𒌋𒂙𒄑𒈠𒉡𒉆𒉺𒇻𒁕𒉆𒂗𒈾𒁺𒈠
𒀭𒌉𒍣𒁮𒆠𒉘𒀭𒈹𒊏
𒉺𒇻𒌨𒀭𒇉𒆤𒂍𒃲𒀀𒉌𒄑𒅎𒈪𒅔𒋳𒄀
𒄃𒊓𒋗𒌌𒀀𒄯𒆬𒄀𒈣𒋽<unk>...𒅊𒂵
𒎎𒍝𒄢𒆬...𒀭𒊑𒂊𒉈𒆤
𒀭𒉆𒋻𒇽𒉆...
𒉺𒇻𒌨𒀭𒇉𒆤𒂍𒃲𒀀𒉌𒄑𒅎𒈪𒋳𒄀
𒁾𒊿𒋗𒍝𒆳𒃻𒉆𒀕𒃲𒆷
𒄑𒆟𒍝𒆳𒋗𒋳𒂵𒄑𒂵𒍮𒐌𒉆𒊩𒀀
𒀭𒍽𒁉𒊷𒁮𒀭𒉆𒋻𒊏𒆤
𒉺𒇻𒌨𒀭𒇉𒆤...
...𒁯𒀀
...𒀲𒍑𒄘𒉣𒅗𒅗
...
...𒂍𒃲𒀀𒉌𒄑𒅎𒈪𒅔𒋳𒄀
...<unk>𒃻𒉆𒁾𒊬𒄰
...𒄑𒆕𒄀𒃻<unk>𒈾
...𒎐𒈗𒆷𒊏
...𒌉𒀀𒊏𒇷𒋫
...𒎐𒈗𒆷𒊏
𒉺𒇻𒌨𒀭𒇉𒆤𒂍𒃲𒆷𒀀𒉌𒄑𒅎𒈪𒋳
𒁺𒁲𒁕𒆬𒄀𒆬𒌓𒊕𒁉𒄋𒈠
𒎎𒈩𒍝𒆳𒍠𒁉𒆬𒄀𒅇𒁀𒁕𒊏𒆬𒈨𒀀
...𒀉𒍣𒁕𒀉𒆏𒁍𒁺𒁍𒈾...
...𒌨𒀭𒇉𒆤𒂍𒃲𒆷𒀀𒉌...
...𒈧𒁺𒁺𒇻𒊺𒅎𒈠𒀊𒌇𒀀
...<unk>𒉺𒋼𒋛𒃲𒆳𒊏𒆤𒈬𒌧𒈾𒁕𒀊𒆭
...𒌨𒀭𒇉𒆤𒂍𒃲𒀀𒉌𒄑𒅎𒈪𒅔𒋳𒄀
...𒃲𒀕𒃲𒆷𒆤𒂊𒉈
...𒃻𒋗𒋳𒂵𒁀
...𒁈𒃲𒆳𒊏𒆤...𒅎𒈪𒅔𒆪𒈾
...𒆠𒆪𒈬𒌧𒈾𒂷𒂷
𒅗𒅗𒂵𒀭𒎏𒆠𒃲𒆷𒆤
𒇽𒄑𒆪𒆷𒅔𒈾𒁀𒊒𒂊
𒇽𒉆𒋳𒂵𒅔𒈾𒁀𒄷𒄭𒂊
𒋀𒆠𒉘𒀀𒉌𒀭𒄑𒉈𒂵𒈩𒊏
𒂊𒉈𒉈𒁲𒆳𒊏𒋻𒉈𒅗𒀸𒁉<unk>𒁇𒊑
𒌓𒐊𒀀𒀭𒌓𒌋𒀀𒀭𒁀𒉌𒀀𒋫
𒈗𒂊𒄿𒋛𒅖𒆠𒂗𒄀𒊏𒋛𒅥𒈬𒌧𒈾𒅗
𒌨𒀭𒇉𒄿𒋛𒅖𒆠𒂗𒄀𒊏𒋛𒅥𒈬𒌧𒈾𒅗
𒂦𒋀𒀕𒆠𒈠𒉡𒈬𒌧𒌀𒇷𒈾
𒂍𒃲𒉋𒈾𒈬𒌧𒆕𒀀𒊮𒁉...
𒉺𒇻𒉈𒂍𒀀𒉌𒋗𒊨...
𒁮𒌫𒊏𒉌𒆷𒆷𒁉𒉡𒄄𒀀...
𒌉𒉌𒄭𒁀𒈾𒇷𒉈𒅔𒊮𒊮𒈾
𒎐𒌉...𒌉𒅎𒉽𒉽𒂷𒉈𒄭𒇷𒁉𒉡𒈬𒌧𒌀𒇷𒈾
𒉺𒇻𒍣𒄿𒇻𒃻𒈨𒃻𒉎𒋫𒀀𒉌𒈪𒉌𒅁𒁉
𒂷𒂊𒅎𒈠𒍪𒀀𒉎𒅎𒈠𒀭𒍪𒀀
𒀭𒊑𒂊𒉈𒈬𒌧𒈾𒀭𒁶𒈨𒌍𒆠𒃡𒆷𒁀𒂷𒂷
𒀭𒀀𒉣𒈾𒆤𒉈𒃶𒅅𒉺𒌓𒁺𒀝<unk>
𒄑𒄖𒍝𒍝𒆳𒃻𒁀𒊏𒂵𒀸𒄃𒊓𒈬...𒉌𒌈𒄀𒈾
...𒅆𒁾𒊷𒂵𒈬𒆳𒀭𒁶...<unk>
...
...<unk>𒂗𒉡𒌧𒇽...
...𒈬𒌧<unk>𒈨𒀀𒇽𒁉𒉡...
...𒀀𒁕𒀊𒄀𒁍𒍠𒍠𒊩𒀀𒅆𒁀𒉌...
...𒂍...<unk>𒍠𒂍𒋞𒁀𒉌𒍑
...𒉡𒈬𒌧𒌀𒇷𒈾
...𒅎𒈪𒅔𒆪𒈾
...𒉡𒈬𒌧𒌀𒇷𒈾
...
...<unk>
𒆠𒂖𒀭𒈹𒎏𒀞𒀀...𒋛...
𒀭𒂗𒆤𒇷𒄯𒊕𒃲𒃲𒆥𒄄𒀀𒉈𒄀
𒆠𒁉𒋫𒅆𒉌𒃻𒊏𒉌
𒉺𒇻𒍣𒂍𒀭𒈾𒈪𒉌𒌈𒌓𒁺𒅆𒉡𒈬𒉌𒁺...
𒊕𒆠𒍽𒀭𒂗𒆤𒉎𒅆𒂀𒂀𒁉
𒀭𒈗𒀭𒊑𒂊𒉈𒅔𒉽𒈬𒌧𒀝𒂊
𒀭𒈗𒅗𒂵𒀀𒉌𒅗𒂵𒀀𒉌𒉡𒉽...
𒌨𒀭𒇉<unk><unk><unk>𒌈𒇲<unk>...
𒌓𒌓𒁺𒀀𒀭𒊑𒂊𒉈...<unk>𒉡𒅅𒆷
𒈪𒁖𒆬𒀊𒂍𒀭𒈾...
...𒇷𒀀𒂍...𒆷𒁀𒉌𒅔𒆭𒊑